Tatoeba sentences — language code: ina
Odin, le barbute deo-patre del mythologia nordic, qui volava per le cielo in su cavallo portante un sacco al spatula, tosto se substitueva per le Father Christmas, de apparentia simile, ma sempre vestite in un jachetta verde.
Le function del sacco tamben cambiava: durante que Odin lo utilisava pro capturar le infantes vivace, Father Christmas mitteva ibi donos pro le infantes de bon comportamento.
Equivalente al Saturnalia roman, iste traditional festival hibernal germanic, appellate Yule, esseva un festa popular allegre e alcoholic, characterisate per le banchettos, le canticos e le excambio de donos.
Le parola Yule, on crede, significa ‘magia’ e ha connexion etymologic con le parola anglese jolly (jovial, spirituose).
Le celebration hibernal era commun anque inter le populos slavic, qui coleva le figura del Ded Moroz (russo pro ‘Granpapa Gelo’), un mago maligne e cruel qui congelava le personas e capturava infantes in su gigantic sacco – le genitores debeva livrar donos a ille pro que su infantes esseva devolvite.
Le famose caricaturista statounitese Thomas Nast (1840-1902) produceva le prime version de Santa Claus in jachetta rubie.
Le victorianos anglese moderava ancora plus su Father Christmas, e le orthodoxos russe remodellava Ded Moroz al stylo de Sancte Nicolaus.
In le laic Union Sovietic, Ded Moroz se transfereva al celebration del Anno Nove, ganiante ancora un arbore de Anno Nove e le auxilio de su granfilia Snegurochka, le ‘puera nivee’, cambios remanente ancora hodie.
Al fin, le diverse traditiones affin ha convergite verso un Papa Natal syncretic, global e politicamente correcte, transformante le Natal in un celebration infantil e secular.
Posteriormente, on tractarea de humanisar ancora plus le personage qui ora divide le attentiones con le Puero Jesus.
Hodie ille crucia le cielos in un slitta tracte per renes pro distribuer joculos fabricate per elfs in un officina juncto a su residentia.
Su loco de habitation es controverse: Canada, Lapponia, Danmark, Norvegia e Svedia, al minus, lo reivindica, ma on prefere plus sovente imaginar que ille habita le neutral Polo Nord.
Multe christianos prefererea que le Natal coleva ante toto le nascentia del Christo. Alteres prefere le version pagan, que al fin es le ver origine del celebration.
Alcunos considera antiethic mentir al filios re le existentia de Papa Natal – le infantes poterea concluder que on menti tamben re le existentia de Deo.
Equalmente criticabile es le substitution del ancian generositate per le obligation de comprar donos, lo que face del Natal le saison le plus lucrative in tote le mundo.
Yves Cortez cognosceva octo linguas vivente, plus latino, greco e hebraico. Su prime libro esseva Le français que l’on parle (2002).
In septembre 2008, un titulo in le web casualmente attraheva mi attention: El “verdadero” origen de las lenguas romances.
In celle articulo, Johnny Torres commenta un libro publicate le anno anterior in Francia, cuje nomine explica per se le these de su autor: Le français ne vient pas du latin!